lflage/wiki-talks huggingface dataset:
Keskustelu:Areiolaisuus

message: Presbyteeri-linkki olisi hyvä lisätä, koska Wikipediassa on artikkeli siitä. Muistinorsu (keskustelu) 28. helmikuuta 2014 kello 00.03 (EET)

message: Ip-käyttäjä muokkasi areiolaisuuden määrityksen kristillisperäiseksi liikkeeksi. Nyt iski tenkkapoo. Onko kristillinen heresia kristinuskoa vai kristillisperäistä uskoa? (ping Tomisti). --Vnnen (keskustelu) 22. tammikuuta 2015 kello 13.03 (EET)
replies: text: Kyllä se käsittääkseni juuri noin menee kuin ip-käyttäjä on sen muokannut: Jos liike on kristillisyyden (tai vastaavasti minkä hyvansä opin) kannalta harhainen, niin silloinhan se on ajautunut siltä osin eroon lähtökohdastaan ja muodostanut erillisen liikkeensä. Sana kristillisperäinen kuvaa mielestäni osuvasti tuollaista tilannetta kristillisyyden suhteen; vastaavana tilanteena voidaan pitää esimerkiksi bahaismin suhdetta islamiin. --Pänikkä (keskustelu) 22. tammikuuta 2015 kello 13.50 (EET)

text: Sikäli kun puhutaan lähinnä antiikin kristillisyydestä, ei ole minusta tarpeen käyttää ilmaisua kristillisperäinen. Nykytutkimuksessa on korostettu varhaiskristillisyyden moninaisuutta aiempaa enemmän, ja syntyessään areiolaisuus oli eräs varhaiskristillinen oppi, koska vasta sen synty ja kasvu pakotti kirkolliskokoukset ottamaan asiaan selvän kannan. Vasta kirkolliskokousten tuomitsevan päätöksen jälkeen ja sikäli mikäli areiolaisuutta edelleen esiintyy on mielekästä sanoa, että se on kristillisperäinen oppi. Loppujen lopuksi tuon muotoilu ei ole niin oleellista. Artikkeli kaipasi muutenkin korjaamista ja lähteistystä, joten muutin samalla määritelmää lähteiden perusteella. --Tomisti (disputaatiot) 22. tammikuuta 2015 kello 20.41 (EET)
thread_title: Kristillinen vai kristillisperäinen?
Keskustelu:WE-177

message: Artikkelinimi pitäisi oikeasti olla: WE.177, mikä taipuu jokseenkin suhteellisen huonosti suomenkielisenä ilmaisuna. Tästä syystä, aiheesta tehtiin juuri tämä, eli WE-177. Saa muuttaa, jos sillä tavoin se paremmalta tuntuu.-Ari-69- (keskustelu) 28. helmikuuta 2014 kello 18.19 (EET)
replies: text: Muutoin artikkeliteksti näyttäisi olevan, jokseenkin samassa linjassa nl-wikin (hollanti) kanssa. Kuvitus tietenkin suotavaa. :-)-Ari-69- (keskustelu) 28. helmikuuta 2014 kello 18.46 (EET)
thread_title: Artikkelin nimestä(?)
Keskustelu:Burn (albumi)

message: Tämmöinen lätty tällä kertaa pyrkimässä suositelluksi. Kielessä varmaankin parantamisen varaa. Onko muita selkeitä puutteita tai epäselvyyksiä? --Sblöbö (keskustelu) 4. tammikuuta 2014 kello 08.41 (EET)
replies: text: Artikkeli kertoo levystä erittäin kattavasti mielestäni kaiken oleellisen. Ei minulle tule kyllä mieleen mitään, mitä siihen pitäisi ehdotomasti lisätä. Erittäin hyvä artikkeli! Puuropyssy (keskustelu) 10. tammikuuta 2014 kello 01.01 (EET)

text: Enpä nyt keksi hirveästi moitittavaa kielen lisäksi. Lähteissä on jonkun verran fanisivuja (?) ja yksi blogi (Deep Purple Mania). Ovatko nämä luotettavia, blogejahan yleensä karsastetaan? Onkohan Julkaisun jälkeen -osiossa tarpeellista kertoa yksityiskohtaisesti esimerkiksi kiertueriehunnasta? Ei mielestäni liity kovinkaan oleellisesti albumin artikkeliin. Mutta kokonaisuudessa vallan mainio artikkeli. --PtG (keskustelu) 11. tammikuuta 2014 kello 13.55 (EET)
replies: text: :Vaihdoin tuon blogilähteen, oli vahingossa joskus jäänyt. En ole aivan varma mihin lähteeseen/lähteisiin viittaat fanisivulla, mutta esimerkiksi tuota The Highway Staria ei ole mielestäni mitään syytä epäillä epäluotettavaksi. Parhaimpana esimerkkinä käynee se, että Dave Thompson on listannut sen Smoke on the Water – Deep Purplen tarina -kirjansa lähdeluetteloon, ja mainitsee samassa sen olevan ”maailman kattavin Purple-aineisto”.

text: :Taustaa ja Julkaisun jälkeen eivät tosiaan ehkä liity täydellisesti itse albumiin, mutta mielestäni ne vähentävät artikkelin töksähtävyyttä ja parantavat käsitystä ikään kuin siitä missä mennään. Niissä on pyritty käymään läpi vain yhtyeen historian kannalta merkittävimmät hetket turhaa jaarittelua vältellen. Esimerkiksi California Jamin tapahtumat vaikuttavat ehkä pelkältä trivialta, mutta tapaus on todellisuudessa hyvin kuuluisa. Itse konserttihan oli eräänlainen Deep Purplen uran huipentuma, kuten artikkelissa mainitaan. Mielestäni se on luontevaa mainita tässä artikkelissa, Burnin kiertueellahan se tapahtui. --Sblöbö (keskustelu) 11. tammikuuta 2014 kello 23.06 (EET)
replies: text: :: California Jam -anekdoottiin voisi lisätä, että lava kait syttyi tuleen. Näin olen ainakin ollut videolta katsovinani. --Miihkali (artikuloi) 9. helmikuuta 2014 kello 22.41 (EET)
Ei moitittavaa. Ainoa huomionkohteeni ovat singlejen otsikoiden linkit... kirjoitin tästä sivulle Keskustelu mallineesta:Single. --Hartz (keskustelu) 12. tammikuuta 2014 kello 17.00 (EET)
Katsoin kielen läpi. Ei mitään erityistä huomautettavaa, äänestykseen vain.--Tanár 6. helmikuuta 2014 kello 18.06 (EET)
</div>
thread_title:  Arkistoitu vertaisarviointi
Keskustelu:Areva

message: Siemens ei enää omista yhtään Arevasta. Ranskankielisillä sivuilla todetaan: 
Areva NP, précédemment Framatome ANP (Advanced Nuclear Power - jusqu'au 1er mars 2006), est une entreprise française de fourniture pour l'industrie nucléaire fondée en 2001, par l'entreprise française Framatome et l'entreprise allemande Siemens. Son siège est à La Défense. ja Capital 100 % Areva Siemens a rétrocédé ses 34 % début 2011. 
Joten suomenkielisten sivujen toimittajan soisi korjaavan virheet, koska Arevasta nåäköjään kirjoitellaan koko ajan mediassa, ja wikin virheelliset tiedot nyt antavat tosi  pahasti viksahtaneen kuvan firmasta. Areva on nyt yhtä kuin Raskan valtio.  –Kommentin jätti Matti58 (keskustelu – muokkaukset)
thread_title:  Omistus
Keskustelu:John Kerry

message: Meneepäs viisasteluksi, jos "ranskan puhuminen" ei ole harrastus. OK, ei se puhuminen sinänsä, mutta kieli kyllä. Ja kielitaidon ylläpitäminen taas on osa kyseistä harrastusta. Joten, voisitko, hyvä tuntematon, jatkossa keskittyä vähän oleellisempiin korjauksiin, kiitos. --Quill (keskustelu) 1. maaliskuuta 2014 kello 05.41 (EET)
thread_title:  Kieli harrastuksena
Keskustelu:Sapatti

message: Ehdotan lupaavaksi. Perusasiat lienevät jo tässä. Kauttaaltaan lähteistetty. --Savir (keskustelu) 1. maaliskuuta 2014 kello 11.12 (EET)
replies: text: Kannatan lupaavaksi. Pari kehitysehdotusta tosin tuli mieleen. Olisiko luvun "sapatti Raamatussa" parempi nimi "sapatti Tanakissa"? Siinähän on viitattu Vanhan testamenttiin ja tooraan ja joka tapauksessa Raamattu etenkin isolla kirjoitettuna viittaa kristinuskoon. Ja mitä tulee "sapatti kristinuskossa" -lukuun, eikö siinä pitäisi mainita miten sapatista kerrotaan Uudessa Testamentissa. Muistaakseni Jeesus arvostelee liian tiukkoja sapattiin liittyviä rajoituksia tai joutuu kahnaukseen rabbien kanssa niistä. En muista tosin tarkemmin.--Tanár 2. maaliskuuta 2014 kello 13.39 (EET)
replies: text: :Yhdistin nyt artikkelin kaksi historiaosioita yhdeksi. --Savir (keskustelu) 2. maaliskuuta 2014 kello 22.12 (EET)
Kannatan ja merkitsen. --PtG (keskustelu) 8. maaliskuuta 2014 kello 09.52 (EET)
</div>
thread_title:  Lupaava artikkeli -ehdotus
Keskustelu mallineesta:Pelaaja (jalkapallo)

message: Saisiko tämän mallineen huomioimaan myös kaksoiskansalaisuuden. --Wstrzas (keskustelu) 1. maaliskuuta 2014 kello 13.50 (EET)
replies: text: Hyvä huomio, paitsi, että kaksoiskansalaisuuden lähteistäminen ei taida olla kovin selvää. Itse näen hyvin harvoin asiajulkaisujen kertovan kyseessä olevan kaksoiskansalaisuus. Itse asiassa kyse taitaa olla pikemminkin ns. jalkapallokansalaisuudesta, joka myöskään ei ole läheskään itsestään selvää, ennen kuin ko. pelaaja on täyttänyt tietyn kriteerin eli pelannut tietyssä maajoukkueessa. Suomiseurafutiksessa täällä yleisesti käytetyt "lippukaksoiskansalaisuudet" ovat lähinnä arvaamista ja futisfoorumeille tyypillistä asioiden vajaata ymmärtämistä.--ACFCjne Kuopio (keskustelu) 22. toukokuuta 2014 kello 12.43 (EEST)
replies: text: :Itse asiassa lippu pitäisi poistaa tästä mallineesta. Nämä ovat ehkä fiwikin yleisimpiä lähteistämättömyys”rikkomuksia”. Näkyy tulleen tavaksi, että vain me yksinkertaiset yritämme lähteistää ”kansalaisuuksia”. Viisaammat vähemmän välittävät niistä. --ACFCjne Kuopio (keskustelu) 22. toukokuuta 2014 kello 13.20 (EEST)

message: Miten tätä mallinnetta käyttäen voi laittaa lainasopimuksen näkyville? Voisiko mallinetta muokata niin että pelaajan laina ulos/sisään näkyisi myös? MMaukas (keskustelu) 8. elokuuta 2015 kello 13.18 (EEST)
thread_title:  Lainasopimukset
Keskustelu:Karl August von Hardenberg

message: Molemmat käyttämäni lähteet mainitsevat tai antavat ymmärtää, että Hardenberg oli vuosina 1804–1806 nimenomaan ulkoministeri ja 1807 sekä 1810–1822 pääministeri (tai "johtava ministeri"). Saksankielisen wikipedian artikkelien :de:Liste der preußischen Ministerpräsidenten ja :de:Liste der preußischen Außenminister mukaan hän oli myös vuosina 1804–1806 nimenomaan pääministeri eikä koskaan ulkoministeri. Sama juttu Christian von Haugwitzin kanssa, joka myös on käyttämissäni lähteissä mainittu ulkoministeriksi, mutta de-wikissä taas pääministeriksi. Ilmeisesti Preussissa ei ollut 1800-luvun alussa varsinaista ulkoministeriötä, ja tuo leitende minister on eri yhteksissä ymmärretty eri tavoin. --Risukarhi (keskustelu) 2. maaliskuuta 2014 kello 13.23 (EET)
thread_title:  Pää- vai ulkoministeri?
Keskustelu:Luettelo Ranskan kaupungeista

message: Ehdotan, että artikkelin otsikko voitaisiin muuttaa mainitun nimitysongelman vuoksi samaan muotoon kuin englanninkielisessä versiossa (Luettelo Ranskan yli 20 000 asukkaan kaupungeista). --Canarian (keskustelu) 2. maaliskuuta 2014 kello 14.22 (EET)

message: Lisäsin linkitykset jostain syystä linkittämättömiin viimeisen palstan kaupunkeihin. Kaksi ei mahdu 50 000 asukkaan rajaan, Grasse ja Sevran. Ehkä ovat joskus mahtuneet, mutta artikkelissa ei ilmoiteta, minkä vuoden asukasluvuista on kysymys. Siellä on myös kaksi merentakaista siirtomaakaupunkia, jotka varmaankin ainakin Ranskassa mielletään Ranskan kaupungeiksi. --Abc10 (keskustelu) 18. lokakuuta 2021 kello 08.31 (EEST)
thread_title:  Ongelmaa
Keskustelu Wikipediasta:Poistettavat sivut/Kaljut ihmiset

message: Mielestäni tämä on ihan hyvä luokitteluperuste – turhaan otettu pois! Jaalei (keskustelu)¨
replies: text: Tässä tulisi keskustella poistoäänestyksen tarpeellisuudesta tms., ei kertoa omia mielipiteitään. Jos olet sitä mieltä että luokka tulisi palauttaa, niin laita pystyyn palautusäänestys. En kuitenkaan näe sille tarvetta. Triviaaliset luokat on useimmiten päätetty poistaa. --Stryn (keskustelu) 2. maaliskuuta 2014 kello 18.36 (EET)
thread_title:  Mielipide
Keskustelu:Väinö Paunu

message: Linja-auton käyttämisessä tien auraukseen ei ole mitään tavatonta, linjaliikennöitsijät vastasivat yleisesti myös aurauksesta 1930-luvulla. Minulle on jäänyt kuva että jossain vaiheessa jopa vaadittiin linja-autojen varustukseen valmiudet kärkiauraa varten. Käytännöstä luovuttiin sitä mukaa kun maanteiden kunnossapitovastuu keskitettiin yleisten töiden ministeriölle (tai jollekin vastaavalle). --Gwafton (keskustelu) 2. maaliskuuta 2014 kello 19.13 (EET)
thread_title:  Tien auraus
Keskustelu:Telegram

message: * Uutinen: http://www.hs.fi/tekniikka/Toimimaton+WhatsApp+sai+miljoonat+hyppäämään+venäläiskilpailijaan/a1393578592020
* Uutinen: http://www.kauppalehti.fi/etusivu/whatsapp+jaa+kakkoseksi,+kun+telegram+tulee/201402647185
* Uutinen: http://mobiili.fi/2014/02/24/tama-viestisovellus-villitsee-whatsappista-pakenevat/
* Uutinen: http://www.mpc.fi/kaikki_uutiset/eurooppa+hylkaa+whatsappin/a970052?s=bu_tivi
--Dodi 8238 (keskustelu) 2. maaliskuuta 2014 kello 17.42‎ (UTC)
thread_title: Uutisia, joita ei ole vielä sisäistetty artikkeliin

message: WhatsApp web sovelluksella linkit toimivat normaalisti.
Instagramissa linkit toimivat normaalisti. Ingou wouti (keskustelu) 27. syyskuuta 2017 kello 20.35 (EEST)
thread_title:  Facebookin suhtautuminen 

message: Ehdotan lupaavaksi. Lähteettömät kohdat kommentoitu piiloon. --Hartz (keskustelu) 5. toukokuuta 2019 kello 17.41 (EEST)
Ei kannatusta. --PtG (keskustelu) 25. toukokuuta 2019 kello 22.50 (EEST)
</div>
thread_title:  Lupaava artikkeli -ehdotus
Keskustelu:TextSecure

message: Teksti alkaa olemaan hyvin vanhentunutta, nykyään kuuluu esim Signal'iin yms... --TheWiki122 (keskustelu) 13. elokuuta 2016 kello 14.08 (EEST)
replies: text: Marraskuun 2015 jälkeen ei ole ollut kovin paljon uutta tietoa TextSecuresta. Silloin sen ja RedPhonen ominaisuudet yhdistettiin ja Android-sovellus uudelleennimettiin :Signaliksi. En siksi usko että tämän artikkelin teksti on niin vanhentunutta, kuin annat ymmärtää. Jos olet löytänyt marraskuun 2015 jälkeen julkaistuja luotettavia lähteitä, jotka kertovat TextSecuresta: Siitä vain rohkeasti päivittämään artikkelia. --Dodi 8238 (keskustelu) 13. elokuuta 2016 kello 20.19 (EEST)
thread_title: Sisältö osin vanhentunut
Keskustelu:Merkityt versiot -kokeilu/Testisivu 4

message: Lieneekö säädöt pielessä, tämä näkyy arvioitavien sivujen joukossa. --Seegge (keskustelu) 3. maaliskuuta 2014 kello 00.23 (EET)
replies: text: Sivun ensimmäinen virke antaa vihjeen siitä, mikä tämän sivun tarkoitus on. Muokkaushistoriaa tutkimalla selviää lisää vihjeitä siitä, miksi sivu ajoittain näkyy arvioitavien sivujen joukossa ja useimmiten ei. --Pxos (keskustelu) 3. maaliskuuta 2014 kello 18.57 (EET)
thread_title:  Säädöt pielessä 

message: Tämä on virhe mobiiliwikipedian virhelomakkeella lähetetty viesti --zache Zache (keskustelu) 14. maaliskuuta 2015 kello 18.04 (EET)
thread_title:  Ehdotettu korjaus
Keskustelu:Turkmenialainen tyttöystävä

message: Artikkelissa, samoin kuin discogs.com:issa,  levyn kansikuvan tekijäksi on mainittu Sakari Riipinen. Onkohan näin myös levyn kannessa? Arvaukseni on, että todellisuudessa kyseessä on Kari Riipinen, mies monen kansikuvan takana. -Uusimies (keskustelu) 3. maaliskuuta 2014 kello 18.25 (EET)
thread_title:  Sakari Riipinen?
Keskustelu:Jalkapallon I divisioonan kausi 1993

message: P-Iirot vai RP-Iirot, RSSSF vai SPL?
RSSSF (Pietarinen) on mielestäni merkittävästi enemmän asioista ymmärtävä lajitoimija kuin SPL. Mutta pitäisikö noudattaa jotain ”virallista” näkemystä eli SPL:n dokumentaatiota? En osaa sanoa, käyttäisin ensisijaisesti ns. virallista eli tässä se on RP-Iirot (minä vuosina, siihen ei oikein löydy eksaktia vastausta Jalkapallokirjan SPL-sekoiluista, alku on 92 tai 93, loppu on 95 tai 96. Käsittääkseni 92 kaudelle 2 SEURAA fuusioitui ja tuli 2 uutta SEURAA (toinen R-futis), tai 2 seuran nimenmuutosta, tai jotain muuta. -ACFCjne Kuopio (keskustelu) 4. maaliskuuta 2014 kello 10.23 (EET)
Jalkapallokirjoista tsekattuna yo case:
JPK 1992 kertoo s. 321 Kansallinen kilpailutoiminta 1992 Kakkosen Länsilohkon 1992 seuroiksi mm. Rauman Pallo (RPallo) ja Pallo-Iirot (P-Iirot).
JPK 1993 s. 203 sarjatalukot 1992 Länsi RP-Iirot voitti, R-Futis pelasi 14 ottelua ja keskeytti. Yleisselitys ”RP-Iirot nousi ja aloittaa ensimmäisen kautensa ykkösessä. Tavallaan sen edeltäjä Pallo-Iirot ehti pelata Ykkösen tasolla kolme kautta”.
JPK 1993 s. 9 vuosikronikassa 1992 kerrotaan: 27.3.-92 Pallo-Iirot ja Rauman Pallo yhdistävät voimansa.”Syyt järjestelyihin ovat ennen muuta taloudelliset”, kertoo RaPan puheenjohtaja Mauno Lehtonen. 
JPK 1993 s. 20 vuosikronikassa 1992 kerrotaan: 12.8.-92 Raumalainen R-Futis luopuu kakkosen länsilohkosta. 17.8.-92 Rauman Pallo haetaan konkurssiin.
JPK 1994 s.5 vuosikronikka 1993: karsintapelejä 24.1, 27.1 ja 30.1 KontU nousee ykköseen lyömällä Pietarsaaren hallissa BK-IFK:n. Hesari ja muutkaan lehdet ei siis valehdellut noiden karsintojen olemassaolosta.
Yhteenvetoa: Seura RaPan viimeinen pelivuosi tuolla kertaa oli 1991. Seura P-Iirot toimi 1992 fuusioseurana RP-Iirot tai ko. uudella nimellä. Seurojen pareista löytynee joku sopimus uudesta seurasta, ja Kattojärjestön papereista löytynee kanssa tieto ko. nimisestä uudesta seurasta. RaPan konkan jälkeen fuusioseura taisi olla kuoppausta vaille. Jonkun päätöksen mielestäni tuo tarvitsee yhdistysrekisteriin, milloin lienee tehtiin eli mistä lähtien P-Iirot palasi entiseen nimeen, eipä tietoa. Pallo-Iirojen muukin nimihistoria on kovin mielenkiintoinen, RP-Iirot ei ole ainoa muu nimilyhenne, jota seura on käyttänyt, eka oli RaPI. -ACFCjne Kuopio (keskustelu) 7. maaliskuuta 2014 kello 10.53 (EET)
thread_title:  SEURAnimien käytön logiikka
Keskustelu:Tamililainen kirjaimisto

message: Ehdotan lupaavaksi. Jafeluv (keskustelu) 4. maaliskuuta 2014 kello 15.44 (EET)
replies: text: Kannatan.--Tanár 4. maaliskuuta 2014 kello 20.58 (EET)
replies: text: :Oikein hyvä, kannatan. --Esamatti1 (keskustelu) 6. maaliskuuta 2014 kello 12.45 (EET)

text: OK. --Savir (keskustelu) 8. maaliskuuta 2014 kello 19.50 (EET)
Merkitsen. --PtG (keskustelu) 9. maaliskuuta 2014 kello 13.57 (EET)
</div>
thread_title:  LA-ehdotus
Keskustelu:Mun Jopo

message: Kumpi oikea kirjoitusasu? Renari siirsi artikkelin Mun jopoksi perustelematta, vaikka järjestelmällisesti jokaisessa yhtyettä ja kappaletta koskevassa artikkelissa kappaleen nimi on kirjoitettu muotoon Mun Jopo. --Mmmk (keskustelu) 4. maaliskuuta 2014 kello 19.36 (EET)
replies: text: Lisäksi Jopo on erisnimi, joten näillä näytöillä ilman muuta Mun Jopo. Lax (keskustelu) 4. maaliskuuta 2014 kello 19.51 (EET)
replies: text: :Paitsi jos jopo = jointti = kannabissätkä. Tuli vaan mieleen tuo -> HKI Crates - Spessujopo feat. Solonen & Kosola (youtubelinkki). --Seegge (keskustelu) 5. maaliskuuta 2014 kello 00.39 (EET)

text: :Nojoo.. katsoin videon ja nettisivuja ja kai siinä fillarista puhutaan + isolla se näemmä kirjoitetaan. --Seegge (keskustelu) 5. maaliskuuta 2014 kello 00.42 (EET)
Siirtelin takaisin "Mun Jopo" nimelle, em kommenttien perusteella. --Seegge (keskustelu) 5. maaliskuuta 2014 kello 00.50 (EET)
Aivan. En ajatellut, että pyörämerkkinä tuo Jopo onkin erisnimi. Eli isolla vaan. Renari (keskustelu) 5. maaliskuuta 2014 kello 13.57 (EET)
thread_title: Mun jopo / Mun Jopo
Keskustelu:Viinirypäle

message: Onko tuossa "noin puolet maailmassa kasvatetuista hedelmistä on rypäleitä" ajatuksena, että jokainen yksittäinen tertun rypäle on oma hedelmänsä ja siten viinirypäleet peittoaisivat määrällisesti muut hedelmät? Voihan tämä pitää paikkansakin, kun harva hedelmä kasvaa tertuissa? Banaanit kylläkin kasvavat, mutta banaani on kooltaan paljon suurempi kuin rypäle. Kirsikoiden tuotantomäärä on ehkä 3 % viinirypäleiden tuotantomäärästä tonnimääräisesti. Ehkä järkevämpää olisi kuitenkin verrata tonnimääriä? --Hartz (keskustelu) 4. maaliskuuta 2014 kello 21.30 (EET)

message: Quora sanoo, että 13 kiloa litraa kohti on liikaa. Oikea voisi olla alle 2kg, mutta kunnon lähde puuttuu.
https://www.quora.com/How-many-grapes-does-it-take-to-make-one-bottle-of-wine
replies: text: Tämän lähteen tiedot ovat samansuuntaisia, joten korjataan ainakin selvästi väärä tieto pois. Mahdollisesti on tarkoitettu 13:a terttua? -Ochs (keskustelu) 11. maaliskuuta 2019 kello 10.33 (EET)
thread_title:  Viinilitra
Keskustelu:Echo (Leona Lewisin albumi)

message: Ehdotan lupaavaksi artikkeliksi, laajudeltaan lähes samantasoinen kuin kaksi jo LA-statuksen saanutta albumiartikkelia samalta artistilta (Spirit ja Glassheart). Jappona (keskustelu) 5. maaliskuuta 2014 kello 14.49 (EET)
replies: text: Tästä puuttuu kappale-osio, jossa kerrottaisiin yllämainittujen artikkelien tavoin kappaleiden tyylistä ja sisällöstä. Lisäksi paikoin nuo sitaatit ovat kyllä hieman heikosti käännettyjä. En nyt jaksanut lähteä penkomaan alkuperäisiä lähteitä. En ehkä vielä kannattaisi. --PtG (keskustelu) 10. maaliskuuta 2014 kello 19.45 (EET)
replies: text: :Kiitos palautteesta :) Kirjoitin tähänkin artikkeliin nyt osion kappaleista. Jappona (keskustelu) 11. maaliskuuta 2014 kello 13.39 (EET)
replies: text: ::Kannatan nyt, kun kappaleista on oma kappaleensa :) lievistä kielellisistä kömpelyyksistä huolimatta. --Tanár 16. maaliskuuta 2014 kello 19.51 (EET)

text: Kannatan. --Savir (keskustelu) 19. maaliskuuta 2014 kello 07.41 (EET)

text: Merkitsen lupaavaksi.--Tanár 20. maaliskuuta 2014 kello 18.51 (EET)
</div>
thread_title: Lupaava artikkeli -ehdotus
Keskustelu:Ähtärin eläinpuisto

message: Mitä on "luonnonmukainen eläinpuisto"? --193.166.97.45 6. maaliskuuta 2014 kello 10.43 (EET)

message: Eläinpuiston taloudesta ei artikkelissa sanota mitään. Tämä on tärkeä aihe, etenkin kun eläinpuiston kannattavuus on ollut kyseenalainen. –Kommentin jätti 87.92.148.222 (keskustelu)
thread_title:  Eläinpuiston talous?
Keskustelu:Marshall Eriksen

message: Kyseenalaistin useampia saman sarjan hahmoartikkeleita. Keskitetään keskustelu niistä päähahmon sivulle Keskustelu:Ted Mosby. –Kotivalo (keskustelu) 6. maaliskuuta 2014 kello 14.52 (EET)
replies: text: Kaikki pois. --Käyttäjä:Kielimiliisi 9. maaliskuuta 2014 kello 22.53 (EET)
thread_title: Merkittävyys
Keskustelu:Flumatseniili

message: Mihinkäs luokkaan/luokkiin tämä artikkeli kannattaisi laittaa? --Hartz (keskustelu) 6. maaliskuuta 2014 kello 14.43 (EET)
thread_title:  Luokka? 

message: Kumpi tämä nyt oikein on? --0dorkmann (keskustelu) 3. huhtikuuta 2023 kello 10.05 (EEST)
replies: text: GABA-reseptorin salpaaja --Nitraus (wikinät) 3. huhtikuuta 2023 kello 10.16 (EEST)
thread_title:  GABA<sub>A</sub> salpaaja vai bentsodiatsepiinireseptorin salpaaja?
Keskustelu:Luettelo televisiosarjan Ensisilmäyksellä hahmoista

message: Kyseenalaistin useampia saman sarjan hahmoartikkeleita. Keskitetään keskustelu niistä päähahmon sivulle Keskustelu:Ted Mosby. –Kotivalo (keskustelu) 6. maaliskuuta 2014 kello 14.51 (EET)
replies: text: No päähahmo nyt ainakin on merkittävä. Iivarius (keskustelu) 6. maaliskuuta 2014 kello 16.18 (EET)
Minusta Wikipedian lukijoita palvelisi paremmin, kun hahmokuvaukset keskitettäisiin sarjan pääartikkeliin ja hahmojen nimistä olisi ohjaus sinne. Hahmokuvauksia on jo nyt tämänkin tv-sarjan artikkelissa. Hahmoista ei minusta ole muutamaa virkettä enempää kerrottavaa ilman, että teksti alkaa jo saada juonikuvauksen piirteitä. Juonikuvaus nyt varsinkin pitäisi pitää tv-sarjan pääartikkelissa. –Kotivalo (keskustelu) 6. maaliskuuta 2014 kello 17.36 (EET)

text: Samaa mieltä. Hahmot pääartikkeliin. Kuvitteellisilla henkilöillä pitäisi olla korkeampi kynnys. Eivät kaikki oikeatkaan henkilöt saa omaa artikkelia. Kuvitteellisilla hahmoilla on merkitys lähinnä ao. tv-sarjan (kirjan, elokuvan jne.) yhteydessä. --Wähäwiisas (keskustelu) 6. maaliskuuta 2014 kello 20.37 (EET)
replies: text: :Kotivalo ja Wähäwiisas kirjoittavat asiaa. Ohjausten käyttöä tuli muutenkin suosia. Niitä on helppo muutella tarvittaessa. -Tapi (keskustelu) 8. maaliskuuta 2014 kello 02.14 (EET)
replies: text: ::Toikim pois, sano Harju kirkkoo.--Urjanhai (keskustelu) 9. maaliskuuta 2014 kello 12.07 (EET)

text: Kaikki pois. --Käyttäjä:Kielimiliisi 9. maaliskuuta 2014 kello 22.56 (EET)
replies: text: :Samaa mieltä. --188.67.202.223 9. maaliskuuta 2014 kello 22.57 (EET)
Enkkuwikin tapaan (http://en.wikipedia.org/wiki/List_of_How_I_Met_Your_Mother_characters) voisi tehdä yhden listan näistä.Tetopa (keskustelu) 9. maaliskuuta 2014 kello 23.25 (EET)

text: +1 --Stryn (keskustelu) 9. maaliskuuta 2014 kello 23.28 (EET)
Yhdistetty silleentälleen, nyt vaan korjaamaan sitten reippaasti. --Pxos (keskustelu) 10. maaliskuuta 2014 kello 09.07 (EET)
thread_title: Merkittävyys
Keskustelu:Robin Scherbatsky

message: Kyseenalaistin useampia saman sarjan hahmoartikkeleita. Keskitetään keskustelu niistä päähahmon sivulle Keskustelu:Ted Mosby. –Kotivalo (keskustelu) 6. maaliskuuta 2014 kello 14.51 (EET)
replies: text: Kaikki pois. --Käyttäjä:Kielimiliisi 9. maaliskuuta 2014 kello 22.56 (EET)
thread_title: Merkittävyys
Keskustelu:Lily Aldrin

message: Kyseenalaistin useampia saman sarjan hahmoartikkeleita. Keskitetään keskustelu niistä päähahmon sivulle Keskustelu:Ted Mosby. –Kotivalo (keskustelu) 6. maaliskuuta 2014 kello 14.51 (EET)
replies: text: Kaikki pois. --Käyttäjä:Kielimiliisi 9. maaliskuuta 2014 kello 22.54 (EET)
thread_title: Merkittävyys
Keskustelu:Barney Stinson

message: Kyseenalaistin useampia saman sarjan hahmoartikkeleita. Keskitetään keskustelu niistä päähahmon sivulle Keskustelu:Ted Mosby. –Kotivalo (keskustelu) 6. maaliskuuta 2014 kello 14.53 (EET)
replies: text: Kaikki pois. --Käyttäjä:Kielimiliisi 9. maaliskuuta 2014 kello 22.54 (EET)
thread_title: Merkittävyys